Bagyong Milenyo - Wikipedia

# Bagyong Milenyo

### Mula sa Tagalog Wikipedia, ang malayang ensiklopedya.

Ang Bagyong Milenyo (international name: Xangsane) ay nagumpisa noong Setyembre 25 nang mamatyagan ito sa loob ng lugar na pananagutan ng Pilipinas. Nagpalabas ang Joint Typhoon Warning Center ng abiso hinggil sa nabubuong unos na tinawag nilang Tropical Depression 18W.

Noong Setyembre 26, binansagan ng Japan Meteorological Agency ang bagyo bilang Xangsane. Ang Xangsane ay nangangahulugang elepante sa wikang Laos. Pagkalipas ng ilang oras, tinaguriang isang typhoon ang unos.

Tumama ang Bagyong Milenyo sa Samar noong Setyembre 27. Upang hindi magkasakuna, iniutos ng pamahalaan ng Pilipinas na huwag palayagin ang mga sasakyang dagat at huwag paliparin ang mga eroplano. Higit sa 3,500 ang hindi nakabiyahe. Ipinasara din ng pamahalaan ang mga tanggapang publiko at mga paaralan.

Ayon sa mga opisyal na datos, higit sa 76 katao ang namatay sa Pilipinas at may 69 tao ang nawawala. May 13,072 bahay ang nasalanta ng bagyo at 61,076 pamilya ang naapektuhan. Ang mga malakas na hangin ng Bagyong Milenyo ang dahilan ng pagbagsak ng mga poste ng kuryente at pagkasira ng telekomunikasyon. Nawalan ng kuryente sa mga rehiyon ng Bikol, Timog Katagalugan at Gitnang Luzon.

Umalis ang bagyo noong Setyembre 29 at nagtungong Vietnam kung saan nakapatay ito ng tatlong tao.

Walang kategorya ang artikulong ito.

Makakatulong sa pagpapaunlad ng artikulong ito sa paglalagay ng isa o higit pang kategorya upang maisama ito sa mga kaugnay na artikulo (paano?). Alisin po lang ang tag pagkaraan ng pagsasauri, hindi bago nito.
Naitag ang pahinang ito mula Abril 2007.

Retrieved from "http://tl.wikipedia.org../../../b/a/g/Bagyong_Milenyo_2896.html"

Categories: Walang kategorya (Abril 2007) | Walang kategorya

##### Views

- Artikulo
- Usapan
- Huling bersyon

##### Hanapin

##### Sa ibang wika

- English
- 日本語
- Svenska
- Tiếng Việt
- 中文